Steliştii au condus cu 1-0, dar ilfovenii au reuşit să întoarcă scorul, astfel că "militarii" au ratat şansa de a da peste echipe din Liga 1 în faza următoare a Cupei. Steaua putea juca împotriva lui Dinamo, FCSB sau CFR Cluj. Elevii lui Daniel Opriţa au deschis scorul în minutul 82, prin Florin Răsdan, care a marcat uşor, nemarcat, cu capul, după o centrare venită din partea dreaptă. Chiar dacă au marcat cu atât de puţin timp înainte de finalul meciului, steliştii s-au văzut egalaţi cu patru minute înainte de fluierul de final, în mintul 86.

Răzvan Grădinaru a egalat cu un şut de la marginea careului lui Horia Iancu. Concordia a dat lovitura de graţie în minutul 114, prin Eugen Nica. Steliştii au alergat după egalare, dar n-au mai reuşit să marcheze, astfel că ilfovenii lui Laurenţiu Diniţă avansează în turul următor al Cupei României.